Ruger Mark

Ruger Mark er en halvautomatisk pistol fra den amerikanske våpenprodusenten  Sturm, Ruger. Pistolen er også kjent som Ruger Standard.

 Mark I 
Sturm, Rugers første pistol var «Standard Model» fra 1949 i kaliber .22 Long Rifle. Pistolen var basert på den japanske Baby Nambu, og var en umiddelbar salgssuksess. De første pistolene fra 1949 til 1951 hadde en ørn i sølv med rød bakgrunn, men Bill Ruger endret bakgrunnen til sort da vennen og kompanjongen Alex Sturm døde. I desember 1950 kom en versjon med tykkere løp (bull-barrel), og den fikk navnet «Mark I». 

 Mark II 
I 1982 ble «Mark I» erstattet av den oppgraderte «Mark II». Forskjellen er inkludering av en varsler (en innretning for å holde glidestykket i bakre stilling etter siste skudd), samt 10-patroners magasiner, kontra de gamle som tok 9 patroner. Man kan også på den nye modellen åpne og sjekke om det er patron i kammeret når sikringen er på. Mark II kom med flere løpslengder; 4,75" og 6" lettvektsløp, samt 4", 5,5", 6,875" og 10" bull-barrels og 5.25" og 6.875" heavy tapered barrels. Pistolene med bull-barrel og heavy tapered barrels er sportsmodeller med justerbare baksikter og et høyere og bredere frontsikte som er underkuttet for å redusere refleksjoner. Det ble også produsert en variant med navnet «22/45», med ramme i polymer og endret grepsvinkel. Mark II ble tatt ut av produksjon i 2004.

 Mark III 
«Mark III» kom i 2004 og erstattet den tidligere Mark II. Pistolen var igjen oppgradert og denne gangen var det lagt til mulighet for å se om det var patron i kammeret uten å åpne våpenet, magasinutløseren ble flyttet fra bunnen av grepet til bak avtrekkerbøylen, Weaverskinne på alle modeller med justerbare baksikter, magasinsikring for å hindre våpenet til å bli avfyrt uten magasin, intern lås, og kortere «ører» på sluttstykket. Det ble også produsert en «22/45 Mark III».

+RUGER MARK III SERIE  Katalognavn Modell Finish Sikter Lengde Ca. vekt Blånert Rustfri Bak Foran Løp Total Standard MKIII4 Standard *  Faste Faste 4¾" 9" 990 gram MKIII6 Standard *  Faste Faste 6" 10¾" 1050 gram Target MKIII512 Bull Bbl. *  Justerbare Faste 5½" 9¾" 1190 gram KMKIII512 Bull Bbl.  * Justerbare Faste 5½" 9¾" 1190 gram MKIII678 Target *  Justerbare Faste 6⅞" 11⅛" 1190 gram KMKIII678GC Competition  * Justerbare Faste 6⅞" 11⅛" 1275 gram KMKIII678H Hunter  * Justerbare HiViz Fiberoptisk  6⅞" 11⅛" 1160 gram

+RUGER 22/45 MARK III SERIE Katalognavn Modell Finish Sikter Lengde Ca. vekt Blånert Rustfri Bak Foran Løp Total P4MKIII Bull Bbl. *  Justerbare Faste 4" 8" 880 gram P45GCMKIII Bull Bbl. *  Faste Faste 4½" 8½" 935 gram P512MKIII Bull Bbl. *  Justerbare Faste 5½" 9½" 990 gram KP512MKIII Bull Bbl.  * Justerbare Faste 5½" 9½" 990 gram KP678HMKIII Hunter  * Justerbare HiViz Fiberoptisk 6⅞" 10⅞" 960 gram

 Bilder 

 Eksterne lenker 
 Ruger hjemmeside
 Ruger Mark Instruksjonsmanual (.pdf) (engelsk)

Kategori:Pistoler
Kategori:Skytevåpen i kaliber .22 Long Rifle
Kategori:Skytevåpen fra USA